
Rīgā 2025. gada 27. maijā (prot. Nr. 21 13. §)
Grozījumi Ministru kabineta 2003. gada 9. decembra noteikumos Nr. 681 "Upju baseinu apgabala konsultatīvās padomes nolikums"
Izdoti saskaņā ar Valsts pārvaldes iekārtas likuma 13.pantu
· Izdarīt Ministru kabineta 2003. gada 9. decembra noteikumos Nr. 681 "Upju baseinu apgabala konsultatīvās padomes nolikums" (Latvijas Vēstnesis, 2003, 176. nr.; 2011, 190. nr.) šādus grozījumus:
· 1. Izteikt 4.1. apakšpunktu šādā redakcijā:
· "4.1. sniegt priekšlikumus par pašvaldību teritoriju saimniecisko attīstību Viedās administrācijas un reģionālās attīstības ministrijai un plānošanas reģiona attīstības padomei, ja plānā paredzētie pasākumi ietekmē vairāku upju baseinu apgabalā (turpmāk – apgabals) esošo pašvaldību teritoriju attīstību;".
· 2. Izteikt 4.6. apakšpunktu šādā redakcijā:
· "4.6. iesniegt Klimata un enerģētikas ministrijai pamatotus priekšlikumus par izmaiņām padomes personālsastāvā;".
· 3. Izteikt 4.7. apakšpunktu šādā redakcijā:
· "4.7. ievietot plašsaziņas līdzekļos, Klimata un enerģētikas ministrijas tīmekļvietnē un centra tīmekļvietnē informāciju par padomes pieņemtajiem lēmumiem;".
· 4. Izteikt 5.1. apakšpunktu šādā redakcijā:
· "5.1. pa vienam Veselības ministrijas, Viedās administrācijas un reģionālās attīstības ministrijas un Zemkopības ministrijas vai šo ministriju padotībā esošo institūciju pārstāvim un trīs Klimata un enerģētikas ministrijas vai tās padotībā esošo institūciju pārstāvji;".
· 5. Izteikt 5.2.4. apakšpunktu šādā redakcijā:
· "5.2.4. Ventas upju baseinu apgabala padomē – viens Zemgales plānošanas reģiona attīstības padomes pārstāvis un pieci Kurzemes plānošanas reģiona attīstības padomes pārstāvji;".
· 6. Izteikt 6. punktu šādā redakcijā:
· "6. Šo noteikumu 5.1. un 5.2. apakšpunktā minētās institūcijas deleģē pārstāvjus darbam padomē uz sešiem gadiem, kā arī informē Klimata un enerģētikas ministriju par deleģētā pārstāvja maiņu."
· 7. Izteikt 7. punktu šādā redakcijā:
· "7. Padomes personālsastāvu apstiprina klimata un enerģētikas ministrs."
· 8. Izteikt 15. punktu šādā redakcijā:
· "15. Padomes sēdes protokolu desmit darbdienu laikā pēc padomes sēdes elektroniski nosūta visiem padomes locekļiem un centram. Padomes locekļi par padomes pieņemtajiem lēmumiem informē iestādes un organizācijas, kuras viņi pārstāv."

